અમદાવાદ: વડા પ્રધાન નરેન્દ્ર મોદીના ડ્રીમ પ્રોજેકટમાં સાબરમતી રિવરફ્રન્ટ, કાંકરિયા લેક ફ્રન્ટની જેમ ભદ્ર પ્લાઝા ડેવલપમેન્ટ પ્રોજેકટનો પણ સમાવેશ થાય છે. કોર્પોરેશન દ્વારા ભદ્ર પ્લાઝાને ભવ્ય રંગરૂપ આપવા બે તબક્કાનો પ્રોજેેકટ હાથ ધરાનાર હતો, પરંતુ પહેલા તબક્કાના પ્રોજેકટ હેઠળ ભદ્રકાળી મંદિરથી છેક ત્રણ દરવાજા સુધીના વિસ્તારને મનોરમ્ય રૂપ આપવા મ્યુનિસિપલ તિજોરીમાંથી રૂ.૩પ કરોડ ખર્ચાયા બાદ પણ પાથરણાંવાળાનું કોકડું ઉકેલાયું નથી.